Viis asja, mida ma see suvi ei teinud:
- Ma ei käinud rannas ja ranna all mõtlen ma vähemalt 3-4 tundi päevitamist ja ujumist. Ainus kord, kui ujuma sattusin, oli ca. 15-minutiline suplus Rahingel. Vist ei kvalifitseeru päris täpselt rannas käimise alla.
- Ma ei mänginud võrkpalli. Varasematel aastatel on alati vähemalt kord mängitud, aga see aasta jäi vahele. Eks suuresti mängis rolli ka seltskonna vahetus. You win some, you lose some.
- Sel suvel ma ei puhanud. I mean, jah, mul oli nädalane puhkus juunis (mille ma haigena kodus veetsin) ning nädalane puhkus nüüd augusti lõpus, aga ma reaalselt ei puhanud. Ei olnud sellist hetke, kus oleks veetnud terve päeva rahulikult kodus või vaikselt kuskil looduses. Kui päris aus olla, siis väga ei tahtnud ka sellist hetke. Huvitavam oli igal pool käia, igal pool olla. Väljaspool kodu oli alati parem ning siiamaani on.
- Ma ei haisenud offi ja teiste sääsetõrjevahendite järgi. Olen ju teada-tuntud sääskete buffeelaud, aga kuna suvi just soojakraadide ja ilusa ilmaga ei priisanud, siis oli sääski ka vähem kui tavaliselt. Midagigi positiivset sellel halvas ilmas, right?
- Ma ei olnud ükskõikne.
Viis asja, mida ma see suvi tegin:
- Üritused! Otsa tegi lahti imeline Parkway Drive, sealt edasi tuli Amme rock, Viljandi Bash, EHHF.. misiganes! Nendest viimane oli minu jaoks täiesti uus kogemus. Kui veel mineku päeval näris mind väike kahtluseuss, sest ma ju ei kuula sellist muusikat, siis tegelikult oli ürituse pool vägagi tuus. Kõik muu oli kohati üle kivide ja kändude, kuid mis olnud, see olnud.
- Eelmise teema jätkuks tasub välja tuua asjaolu, et avastasin enda jaoks Eesti räpi (või hip-hopi, kuidasiganes õigem öelda oleks). Mul pole kunagi varem selle vastu midagi olnud, aga alati olen pigem midagi muud kuulanud. Nüüd aga leian end ikka aeg-ajalt kasvõi näiteks Genka ja Paul Oja albumit kuulamas. Päris hea on!
- Lasin inimestel minna. Jah, ikka tuleb aeg-ajalt meelde, kui tore oli mõne inimesega rääkida või koos seltskonnas olla, aga suhtlemine on kahepoolne ning üksi ma seda laeva küll vee peal hoida ei jaksa.
- Discgolf! Juba eelmine aasta (või oli äkki hoopiski aasta veel varem?) esimest korda mängides sain aru, et tegemist on päris meeldiva alaga. Kevadel käisime tööjuures minu organiseerimisel tiimiga Elvas mängimas ning tundus, et inimesed, kes sellega esmakordselt kokku puutusid, jäid üsna rahule. Ostsin oma esimese ketta isegi ära ja olen nii-nii rahul! Saaks nüüd vaid tehnika selgeks..
- Olin sinisilmne ning andsin liiga paljudele inimestele võimaluse, kuigi poleks pidanud. Ma ei kuulanud teisi, kuigi oleks pidanud.
Sügis on tulemas. Esimest korda elus on mul hirm selle pimeda ja sombuse aja ees.
____
Cause even though I know there's hope in every morning song
I have to find that meldoy alone.